[{"text_idx": "#000004", "text": "Juuni teisel ta\u0308isna\u0308dalal (12.-18. juuni) peetavatel muruva\u0308ljaku turniiridel naasevad maailma 26. reket Nick Kyrgios (Austraalia) ja kaks aastat vo\u0303istlustennisest eemal olnud Milos Raonic (Kanada)."}, {"text_idx": "#000005", "text": "Kyrgios ei ole ma\u0308nginud mullu oktoobrist saadik, kuid pu\u0308sib edetabelis suhteliselt ko\u0303rgel kohal ta\u0308nu sellele, et ta ma\u0308ngis mullu ha\u0308sti terve suve kuni US Open\u2019ini va\u0308lja (jo\u0303udis veerandfinaali). Ning sealjuures ei ole Kyrgiose punktide hulgas mulluse Wimbledoni finaali, sest teatavasti tookord punkte ei jagatud. Kyrgios ma\u0308ngib Stuttgardi turniiril, kus ta on asetatud kaheksandana. Kaks tugevamat on Stuttgardis Stefanos Tsitsipas (Kreeka, 1) ja Taylor Fritz (USA, 2)."}, {"text_idx": "#000006", "text": "Umbes sama tugeva koosseisuga on \u2018s-Hertogenboschi turniir, kus seekord samal na\u0308dalal ma\u0308ngivad nii naised kui ka mehed. Anett Kontaveit sai selles linnas oma esimese WTA turniirivo\u0303idu 2017. aastal. ATP turniiril on esimesena asetatud Daniil Medvedev ja teisena Jannik Sinner (Itaalia)."}, {"text_idx": "#000007", "text": "Raonic, kes viimati ma\u0308ngis 2021. aasta juulis Atlanta turniiril, saab \u2018s-Hertogenboschis kasutada vigastuseelset edetabelikohta, mis on kanadalasel 22. Raonic on olnud ha\u0308das erinevate jalavigastustega. Nagu Kyrgioselgi, on Raonici parim tulemus Wimbledoni finaal, kuhu ta jo\u0303udis 2016. aastal. Raonic on olnud parimal na\u0308dalal maailma 3. reket. Ta on vo\u0303itnud 8 ATP turniiri."}, {"text_idx": "#000008", "text": "Mo\u0303lemad ka\u0308esoleva na\u0308dala turniirid on ATP 250 kategoorias."}, {"text_idx": "#000011", "text": "Maailma koondis juhib 10:2, vaja vaid u\u0308ht vo\u0303itu"}, {"text_idx": "#000016", "text": "Novak Djokovic kindla vo\u0303iduga poolfinaali"}, {"text_idx": "#000019", "text": "TennisNet.ee \u2013 mis? miks? ja kellele?"}]